Unionin yleisen tuomioistuimen tuomio (kahdeksas jaosto) 3.12.2015 – Puola vastaan komissio

(asia T‑367/13)

”EMOTR — Tukiosasto — Maataloustukirahasto ja maaseuturahasto — Rahoituksen ulkopuolelle jätetyt menot — Maaseudun kehittäminen — Puolalle aiheutuneet menot — Asetuksen (EY) N:o 1257/1999 33 b artikla — Asetuksen (EY) N:o 1258/1999 7 artikla — Asetuksen (EY) N:o 1290/2005 31 artikla — Yhteisrahoituskorjaus — Perusteluvelvollisuus”

1. Maatalous — Yhteinen maatalouspolitiikka — EMOTR:sta maksettava rahoitus — Tilien tarkastaminen ja hyväksyminen — Kieltäytyminen ottamasta vastattavaksi unionin lainsäädännön virheellisestä soveltamisesta aiheutuneita menoja — Asianomainen jäsenvaltio kiistää virheellisyyden — Todistustaakka — Jakautuminen komission ja jäsenvaltion kesken (Neuvoston asetus N:o 1258/1999 ja neuvoston asetus N:o 1290/2005) (ks. 25–28 ja 92 kohta)

2. Euroopan unionin oikeus — Tulkinta — Menetelmät — Sananmukainen, systemaattinen ja teleologinen tulkinta (ks. 37 kohta)

3. Maatalous — Yhteinen maatalouspolitiikka — EMOTR:sta maksettava rahoitus — Tuki maaseudun kehittämiseen — Unioniin vuodesta 2004 liittyneisiin jäsenvaltioihin sovellettavat erityiset toimenpiteet — Tuki rakenneuudistuksen piiriin kuuluville osaelantotiloille — Tuensaajien velvollisuus sitoutua käyttämään osa myönnetystä tuesta rakenneuudistustoimenpiteisiin (SEUT 39, SEUT 42 ja SEUT 43 artikla; neuvoston asetuksen N:o 1257/1999 33 b artikla) (ks. 39, 41–43, 45, 48, 49 ja 81 kohta)

4. Maatalous — Yhteinen maatalouspolitiikka — EMOTR:sta maksettava rahoitus — Tuki maaseudun kehittämiseen — Unioniin vuodesta 2004 liittyneisiin jäsenvaltioihin sovellettavat erityiset toimenpiteet — Tuki rakenneuudistuksen piiriin kuuluville osaelantotiloille — Jäsenvaltioiden velvollisuus tarkistaa, että tuensaajat noudattavat maatalouden kehittämissuunnitelmia, ja tehdä tarkastuksia paikan päällä — Näiden kahdentyyppisten tarkastusten itsenäisyys (Neuvoston asetuksen N:o 1257/1999 33 b artikla; komission asetuksen N:o 817/2004 69 artikla) (ks. 56, 58 ja 59 kohta)

5. Maatalous — Yhteinen maatalouspolitiikka — EMOTR:sta maksettava rahoitus — Tuki maaseudun kehittämiseen — Unioniin vuodesta 2004 liittyneisiin jäsenvaltioihin sovellettavat erityiset toimenpiteet — Tuki rakenneuudistuksen piiriin kuuluville osaelantotiloille — Jäsenvaltioiden velvollisuus tehdä hallinnollisia tarkastuksia tukihakemuksia esitettäessä — Implisiittinen velvollisuus — Ulottuvuus (Neuvoston asetus N:o 1257/1999; komission asetuksen N:o 817/2004 67 ja 68 artikla) (ks. 67, 71 ja 72 kohta)

6. Maatalous — Yhteinen maatalouspolitiikka — EMOTR:sta maksettava rahoitus — Tilien tarkastaminen ja hyväksyminen — Kieltäytyminen ottamasta vastattavaksi unionin lainsäädännön virheellisestä soveltamisesta aiheutuneita menoja — Jäsenvaltion käyttöön ottamassa valvontajärjestelmässä todetut puutteellisuudet — Komission alalla sovellettavien sisäisten suuntaviivojen mukaisesti tekemän rahoituskorjauksen sallittavuus (Neuvoston asetuksen N:o 1258/1999 7 artiklan 4 kohta ja neuvoston asetuksen N:o 1290/2005 31 artiklan 2 kohta) (ks. 91 kohta)

7. Maatalous — Yhteinen maatalouspolitiikka — EMOTR:sta maksettava rahoitus — Tilien tarkastus- ja hyväksymismenettely — Sovittelumenettely — Sovitteluelimen lausunnolla ei ole velvoittavaa vaikutusta (Komission asetuksen N:o 885/2006 12 artiklan b ja c kohta) (ks. 106 kohta)

8. Toimielinten säädökset, päätökset ja muut toimet — Perustelut — Perusteluvelvollisuus — Ulottuvuus — EMOTR:sta rahoitettuja menoja koskevien tilien tarkastamisesta ja hyväksymisestä tehty päätös (SEUT 296 artikla; neuvoston asetuksen N:o 1258/1999 7 artiklan 4 kohta ja neuvoston asetuksen N:o 1290/2005 31 artikla) (ks. 111 ja 112 kohta)

Aihe

Vaatimus Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 2.5.2013 annetun komission täytäntöönpanopäätöksen 2013/214/EU kumoamiseksi siltä osin kuin komissio on soveltanut Puolan tasavallan osaelantotiloille annetun tuen perusteella ilmoittamiin menoihin 8292783,94 euron ja 71610559,39 euron suuruisia rahoituskorjauksia

Ratkaisu

1) Kanne hylätään.